stanford-oval/wikipedia huggingface dataset:
Ralf Bartels

| Mitalit | Mitalit | Mitalit |  |
| --- | --- | --- | --- |
|  Ralf Bartels (2008)  |  Ralf Bartels (2008)  |  Ralf Bartels (2008)  |  |
Maa:   Saksa
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Helsinki 2005 | kuulantyöntö |  |
|  Pronssia | Berliini 2009 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Doha 2010 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | kuulantyöntö |  |
|  Pronssia | München 2002 | kuulantyöntö |  |
|  Pronssia | Barcelona 2010 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | kuulantyöntö |  |
|  Pronssia | Torino 2009 | kuulantyöntö |  |
Ralf Bartels (s. 21. helmikuuta 1978 Malchin, Saksan demokraattinen tasavalta) on saksalainen kuulantyöntäjä, moninkertainen arvokisamitalisti.
Bartels voitti junioreiden maailmanmestaruuden 1996 ja Euroopan-mestaruuden 1997. Hän saavutti pronssia Münchenin EM-kilpailuissa 2002 tuloksella 20,58 ja oli samana vuonna kolmas myös maailmancupissa työnnettyään 20,67. Pariisin MM-kilpailuissa 2003 hän sijoittui viidenneksi ja Ateenan olympialaisissa 2004 kahdeksanneksi. Vuonna 2005 hän voitti Euroopan cupin tuloksella 20,76 ja sai pronssia Helsingin MM-kilpailuissa työnnettyään 20,99.
Bartels voitti Euroopan-mestaruuden Göteborgissa 2006 tuloksella 21,13. Myöhemmin samana kesänä hän voitti maailmancupin työnnettyään 20,67. Osakan MM-kilpailuissa 2007 hän oli seitsemäs. Vuoden 2009 sisäratojen Euroopan-mestaruuskilpailuissa Torinossa Bartels voitti pronssia tuloksella 20,39 metriä. Saman vuoden Berliinin MM-kilpailuissa hän oli niin ikään kolmas työnnettyään kolmannella kierroksella ulkorataennätyksensä 21,37. Hallissa hän on työntänyt tätäkin pidemmälle, sillä vuoden 2010 sisäratojen MM-kilpailuissa Dohassa hän sijoittui alun perin kolmanneksi tuloksella 21,44 m, mutta nousi myöhemmin hopeasijalle Andrei Mih’nevitšin dopinghylkäyksen takia. Barcelonan EM-kilpailuissa 2010 Bartels sijoittui kolmanneksi tuloksella 20,93 m, ja Pariisin sisäratojen EM-kilpailuissa 2011 hän voitti kultaa tuloksella 21,16 metriä. Daegun MM-kilpailuissa 2011 hän oli kymmenes. Lontoon olympialaisissa 2012 hän karsiutui loppukilpailusta. Göteborgin sisäratojen EM-kilpailuissa 2013 hän sijoittui neljänneksi tuloksella 20,16 m.
Bartels on voittanut Saksan mestaruuden ulkoradoilla vuosina 2002–2006 ja 2008–2010 sekä sisäradoilla vuosina 2003, 2004, 2006, 2009, 2010 ja 2013.
Bartels on ammatiltaan sotilas. Hän on 186 senttimetriä pitkä ja 125-kiloinen.
Kauden parhaat työnnöt ulkoradoilla

Lähde: IAAF
| Vuosi | Tulos | Paikka | Päivämäärä |
| --- | --- | --- | --- |
| 2000 | 19,34 | Wipperfurth | 13. elokuuta |
| 2001 | 20,30 | Gotha | 16. kesäkuuta |
| 2002 | 20,85 | Gotha | 9. kesäkuuta |
| 2003 | 20,67 | Neuwied-Engers | 28. toukokuuta |
| 2004 | 20,88 | Engers | 19. toukokuuta |
| 2005 | 21,36 | Neuwied-Engers | 29. toukokuuta |
| 2006 | 21,13 | Göteborg | 7. elokuuta |
| 2007 | 20,75 | Neuwied-Engers | 27. kesäkuuta |
| 2008 | 20,60 | Nürnberg | 6. heinäkuuta |
| 2009 | 21,37 | Berliini | 15. elokuuta |
| 2010 | 21,14 | Doha | 14. toukokuuta |
| 2011 | 20,58 | Halle | 21. toukokuuta |
| 2012 | 20,40 | Sondershausen | 15. elokuuta |
Reflektio

Reflektio on yleiskäsite niille kognitiivisille ja affektiivisille toiminnoille, joilla yksilö pyrkii selvittämään kokemuksiaan tavoitteenaan uuden tiedon konstruointi tai uusien näkökulmien löytäminen. Reflektio on välttämätön sekä yksilön että organisaation oppimiselle.  Syvällinen oppiminen edellyttää teorian ja käytännön ymmärtämistä. Reflektiivisessä prosessissa pyritään tähän tietoiseen ymmärtämiseen.
Reflektio koostuu neljästä vaiheesta:
tekeminen ja kokeminen
kokemusten reflektointi - mitä opin, mitä tunsin?
uusien oivallusten käsitteellistäminen ja oman teorian parantaminen
uuden teorian testaaminen ja palautteen etsiminen
Yksilöllistä reflektiivistä prosessointia tapahtuu mm. portfolion tai oppimispäiväkirjan kirjoittamisessa, samoin kuin vuorovaikutteisissa oppimisprosesseissa.
Pääryhmä

Pääryhmä tarkoittaa seuraavia asioita:
pääryhmä eli kunta, biologisen luokittelun käsite
pääryhmä, alkuaineiden jaksollisen järjestelmän osa, kemian käsite.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pääryhmä”, voi hakea sivunnimihaulla, laajalla sivunnimihaulla tai tekstihaulla.
Raivoisat Ruusut

Teatteri Raivoisat Ruusut sai alkunsa Katajanokan konepajalla.
Teatteri Raivoisat Ruusut (virallisesti Naiset 88 ry) oli suomalainen vuosina 1988–2001 toiminnassa ollut teatteriryhmä, joka koostui yksinomaan naisnäyttelijöistä. Teatterin johtajana toimi Ritva Siikala.
Ensimmäinen ajatus teatterin perustamisesta syntyi vuonna 1986, kun Siikala kysyi kollegoiltaan kiinnostusta naisteatterin perustamiseen. Teatterin ensiesitys oli Shakespeare-dramatisointi Raivoisat ruusut - kronikka vallasta Katajanokan konepajalla vuonna 1988.
Teatteri Raivoisat Ruusut teki vuoteen 1998 asti teatteriesityksiä sekä Katajanokan konepajalla että yhteistyössä helsinkiläisten teattereiden kanssa. Vuosina 1998-2001 Ruusut tuotti sarjan pienesityksiä omalle Fredrikintorin näyttämölleen.
Vuonna 1994 Ruusut organisoi kansainvälisen teatterifestivaalin Raamattu 1994, jonka teemana oli Raamatun naiskuva. Esityksiä oli Katajanokan konepajan lisäksi muun muassa Tuomiokirkon kryptassa ja VR:n makasiineilla. Produktiossa oli mukana näyttelijöitä myös Ruotsista, Norjasta, Virosta ja Latviasta.
Osana Helsingin kulttuuripääkaupunkivuotta vuonna 2000 Raivoisat Ruusut suunnitteli, käynnisti ja johti taiteen ja tieteen monikulttuurisen tutkimushankkeen Kassandra 2000. Projekti sai Suomen Punaisen Ristin "Inhimillinen kädenojennus" -tunnustuspalkinnon toukokuussa 2001.[lähde? ]
Kirjallisuutta

Mykkänen, Marja Katriina: Raivoisat ruusut: teatteriseikkailu.  Oulu:  Pohjoinen, 1996.  ISBN 951-749-246-4.
Rancor

Rancor on kuvitteellinen viiden metrin pituinen lihaa syövä olento Tähtien sodan maailmassa. Rancoreita tavataan Dathomir-planeetalla, mutta niitä on kuljetettu myös ympäri galaksia.
Tähtien sota: Episodi VI – Jedin paluu -elokuvassa rikollispäällikkö Hutt Jabballa on lemmikkinä rancor. Se on sijoitettu Jabban juhlasalin alle, minne Jabba pystyy pudottamaan salaluukun avulla epämieluisat vieraat rancorin ruoaksi.
Kun Luke Skywalker yrittää pelastaa Jabban vangitseman Han Solon, Jabba pudottaa Luken luukusta. Luken lisäksi myös Jubnik, joka on yksi Jabban vartijoista, putoaa alas. Jubnik joutuu välittömästi rancorin ruoaksi, mutta Luke onnistuu tappamaan pedon tuhoamalla ulospääsyportin katkaisijan ja pudottamalla portin rancorin niskaan. Jabba suuttuu ja käskee alaisiaan syöttämään Luken ja Han Solon toiselle lemmikillensä, sarlacc-hirviölle.
Rancor esiintyy videopeleissä Star Wars Jedi Knight: Mysteries of the Sith, Star Wars: Battlefront II, Star Wars Jedi Knight III: Jedi Academy, Knights of the Old Republic, Knights of the Old Republic II: The Sith Lords sekä Star Wars: The Force Unleashed. Pelissä The Force Unleashed esiintyy rancorin suurempi ja vahvempi muoto ”Bull Rancor”, joka asuu suoplaneetta Felucialla.
Päiväpeite

Ikkunaverhojen kuosia toistava päiväpeite, johon on sijattu niin sanottu tyynylaskos.
Päiväpeite tai päiväpeitto on vuoteen ja vuodevaatteiden suojaksi päiväksi laitettava peitto.
Päiväpeite ommellaan tavallisesti varsin paksusta ja tukevasta kankaasta tai kankaiden yhdistelmästä, jotta se näyttäisi vuodevaatteiden päällä sileältä ja laskeutuisi kauniisti sängyn laidoilta, usein lattiaan asti. Tavallisin päiväpeitetyyppi lienee kahdesta ohuesta kankaasta ja niiden välisestä vanukerroksesta yhteen tikattu. Päällikangas on usein satiinikudottu tai muutoin liukas- ja kiiltäväpintainen. Tikattuja päiväpeitekankaita saa myös metritavarana.
Muuntyyppisiä päiväpeitteitä valmistetaan muun muassa täkänä- tai tilkkutäkkitekniikalla, vohvelikankaasta, sametista tai jacquardkoneella kudotuista gobeliinikankaista. Yksi suosituista nimenomaan päiväpeitteisiin tarkoitetuista kangastyypeistä on pitkänukkainen chenille, jota alettiin valmistaa 1900-luvun alussa Yhdysvaltojen Georgian luoteiskulman Daltonissa. Siellä päiväpeitteiden kudonnasta kasvoi 1900-luvun mittaan merkittävä mattoteollisuus. Pohjoismaissa myös raanut ja ryijyt ovat olleet suosittuja päiväpeitteitä. Kevyitä päiväpeitteitä tehdään virkkaamalla. Perinteinen malli on valkoisesta kalastajalangasta virkattu pitsimäinen peite. Eräs perinteinen käsityömenetelmä myös päiväpeitteiden teossa on peittokirjonta.
Päiväpeitteen valinta

Päiväpeite muodostaa päivisin makuuhuoneeseen suuren tekstiilipinnan, joten päiväpeite pyritään valitsemaan tai suunnittelemaan huoneen kalusteisiin, väreihin ja muihin tekstiileihin, kuten ikkunaverhoihin ja vuoteen koristetyynyihin sopivaksi.
Englannin kielessä erilaiset päiväpeitteet jaotellaan kahtia: bedspread tarkoittaa perinteisempää, lattiaan asti ulottuvaa päiväpeitettä, coverlet taas kevyempää, modernimpaa ja vain parin-kolmenkymmenen senttimetrin verran sängyn laidan yli laskeutuvaa päiväpeitettä.
Päiväpeitteen käyttö

Nukkumaan mentäessä päiväpeite taitellaan vuoteen päältä yöksi pois esimerkiksi tuolin selkänojalle tai sängyn jalkopäähän sijoitetulle säilytyspenkille. Suomen puolustusvoimissa gingham-ruudullisen päiväpeitteen oikeaoppinen taittelu jakkaralle äärimmäisen siistiksi ”pinkaksi” oli vuosikymmeniä tärkeänä pidetty varusmiestaito. Vuoden 2017 alusta se poistettiin ohjesäännöstä, mutta voi yhä olla osastokohtainen vaatimus.
Aamuisin suositellaan sängyn jättämistä sijaamatta tunnin-parin ajaksi, jotta vuodevaatteisiin kertynyt kosteus pääsee tuulettumaan ennen päiväpeitteen paikalleen laittoa. Kosteus ja pölypunkit voivat olla todellinen ongelma Suomea kosteammissa ilmastoissa, joissa suositellaan jopa vuoteen jättämistä sijaamatta koko päiväksi tai ainakin päiväpeitteen käytöstä luopumista. Esimerkiksi Saksassa ja Yhdysvalloissa päiväpeitteen käyttö on Suomea harvinaisempaa.
Hotellihuoneissa päiväpeite voidaan sijata niin, että tyynyjen kohdalle tulee niin sanottu tyynylaskos. Korkeatasoisissa hotelleissa henkilökunnan suorittamaan ”nattaukseen” eli huoneen yökuntoon laittoon kuuluu vuoteen avaaminen eli päiväpeitteen poisto ja ikkunaverhojen sulkeminen. Monissa alemman hintaluokan hotelleissa päiväpeiton käytöstä on luovuttu siivouksen nopeuttamiseksi.
Vuoteessa vaatteet päällä päiväunia otettaessa käytetään torkkupeittoa, jolloin päiväpeitettä ei tarvitse poistaa eikä vuodetta avata.
Radmila Manojlović

Radmila Manojlović
Radmila Manojlović (serb. Радмила Манојловић) (s. 25. elokuuta 1985 Požarevac, Serbia, Jugoslavia) on serbialainen pop folk-laulaja. Kasvaessaan kylässä nimeltään Četereže, hän alkoi laulaa klubeissa ja häissä ympäri Serbiaa (ansaitakseen rahaa perheelleen, jolla oli taloudellisia vaikeuksia) heti kun oli käynyt peruskoulun. Opiskeluaikanaan lukiossa hän oli yksi parhaita oppilaita.[lähde? ]
Vuonna 2004 hän osallistui kilpailuun nimeltä Zvezde Granda (Grandin tähdet). Hän putosi ennen finaalia. Vuonna 2007 hän tuli finaalissa toiseksi. Hän on julkaissut vain kaksi kappaletta: ”Nikada više” (”Ei koskaan enää”), albumilla 12 muun finalistin ja semifinalistin kanssa ”Bole ove usne neverne” (”Nämä uskottomat huulet satuttavat”), esiintyi ”Grand festivaaleilla”.[lähde? ]
Manojlović opiskelee taloutta Belgradissa.[lähde? ]
Manojlovic seurustelee serbialaislaulaja Milan Stankovićin kanssa.[lähde? ]
Rebecca Gayheart

| Rebecca Gayheart |
| --- | --- |
 Rebecca Gayheart Once Upon a Time in Hollywoodin ensi-illassa vuonna 2019.
Henkilötiedot
Syntynyt: 12. elokuuta 1971 (ikä 53) Hazard, Kentucky, Yhdysvallat
Ammatti:  näyttelijä, malli
Puoliso:  Eric Dane  (vih. 2004; ero 2018)
Lapset:  2
Näyttelijä
Aktiivisena:  1990–
Merkittävät roolit:  Loving Maa 2 Ei mitään menetettävää Urban Legend – kauhutarinoita Jawbreaker – makea kuolema
Aiheesta muualla
IMDb 
Elonet
Rebecca Gayheart (s. 12. elokuuta 1971 Hazard, Kentucky) on yhdysvaltalainen näyttelijä ja malli. Hän aloitti uransa teinimallina 1980-luvulla ja myöhemmin hän esiintyi Brett Ratnerin lyhytelokuvissa. Hän oli pitkässä parisuhteessa Ratnerin kanssa.
Gayheartilla on ollut lukuisia televisiorooleja, muun muassa sarjoissa Loving (1992–1993), Maa 2 (1994–1995), Beverly Hills 90210 (1995) ja Kadotettu (2006). Hänen elokuviensa joukossa ovat Ei mitään menetettävää (1997), Urban Legend – kauhutarinoita (1998), Jawbreaker – makea kuolema (1999), Hämärästä aamunkoittoon 3 (2000) ja Once Upon a Time in Hollywood (2019).
Gayheart sai 27. marraskuuta 2001 kolmen vuoden ehdollisen vankeusrangaistuksen törmättyään 13. kesäkuuta autollaan yhdeksänvuotiaaseen poikaan, joka menehtyi vammoihinsa. Hän oli naimissa näyttelijä Eric Danen kanssa vuosina 2004–2018. Heillä on kaksi yhteistä lasta.
Aiheesta muualla

Rebecca Gayheart Internet Movie Databasessa. (englanniksi)
Rebecca Gayheart Elonetissä.
Radja

| Radja> Tiedot |
| --- | --- |
Toiminnassa:  2001–
Tyylilaji:  rock
Kotipaikka:  Banjarmasin, Indonesia
Jäsenet:  Ian Kasela, laulu   Moldy, kitara   Seno, rummut   Indra, basso  
Levy-yhtiö:  Istana Musik, (2018–)  
Infobox OKNimi-testi OK: 
Radja on vuonna 2001 Banjarmasinissa perustettu indonesialainen rockyhtye. Yhtyeen suosituimpia kappaleita ovat "Jujur", "Cinderella" ja "Aku Ada Karena Kau Ada". Vuonna 2018 yhtye perusti oman levy-yhtiönsä, joka on nimeltään Istana Musik.
The Mark, Tom, and Travis Show (The Enema Strikes Back!)

| The Mark, Tom, and Travis Show (The Enema Strikes Back!) blink-182 |
| --- | --- | --- |

Livealbumin tiedot
 Äänitetty : 4. marraskuuta 1999 Bill Graham Civic Auditoriumissa San Franciscossa, Kaliforniassa & 5. marraskuuta 1999 Universal Amphitheatressa Universal Cityssä, Kaliforniassa
 Julkaistu: 7. marraskuuta 2000
 Tuottaja(t): Jerry Finn
 Tyylilaji: pop-punk, punk, pop-rock
 Kesto: 71.52
 Levy-yhtiö: MCA Records
Blink-182 muut julkaisut
| Enema of the State 1999 | The Mark, Tom, and Travis Show (The Enema Strikes Back!) 2000 | Take off Your Pants and Jacket 2001 |
The Mark, Tom, and Travis Show (The Enema Strikes Back!) on yhtyeen Blink-182 ainoa live-albumi, joka on julkaistu maailmanlaajuisesti. Kun se julkaistiin vuonna 2000, siitä tehtiin vain miljoona kappaletta, mutta kuitenkin vuoden 2006 heinäkuussa se julkaistiin uudelleen.
Albumilla on kappaleita yhtyeen kolmelta studioalbumilta: Cheshire Cat, Dude Ranch ja Enema of the State, mutta kuitenkin suurin osa viimeiseksi mainitulta, sillä levyä tehtäessä he olivat Enema of the Staten kiertueella.
Kappaleet

"Dumpweed" – 2:53
"Don't Leave Me" – 2:38
"Aliens Exist" – 3:43
"Family Reunion" – 0:51
"Going Away to College" – 3:40
"What's My Age Again?" – 3:18
"Rich Lips (Dick Lips)" – 3:35
"Blow Job" – 0:40
"Untitled" – 3:07
"Voyeur" – 3:28
"Pathetic" – 2:51
"Adam's Song" – 4:35
"Peggy Sue" – 3:47
"Wendy Clear" – 4:09
"Carousel" – 3:38
"All the Small Things" – 3:35
"Mutt" – 3:39
"The Country Song" – 1:00
"Dammit" – 3:05
"Man Overboard" – 2:46
Loput ovat piilotettuja kappaleita
"Start My Own Nudist Colony" – 0:22
"Fuck Everybody Else" – 0:38
"Say Some Dirty Words" – 0:34
"I Like Your Hair" – 0:09
"For All the Ladies..." – 0:21
"Golf Tournament" – 0:35
"A Note From Your Mom" – 0:16
"What I Learned in Fifth Grade" – 0:07
"Fuck You Tom" – 0:18
"Smells Like Blood And Feces" – 0:18
"Safe Sex" – 0:25
"The Most Special Kind of Love" – 0:27
"My Boner Just Died" – 0:11
"Someone Lost A Contact Lens" – 0:25
"I Gotta Go Pee-Pee" – 0:33
"Hurt Kid" – 0:17
"I Wish I Took Guitar Lessons" – 0:19
"I Know A Guy" – 0:42
"Excuse Me, Security Guard" – 0:22
"Mark's Middle Name" – 0:10
"I Still Have to Go Pee" – 0:10
"You Shave Your Ass!" – 0:35
"We Need a New Guitarist" – 0:17
"If I Were A Girl" – 0:05
"Santa Will Rape Your Dogs" – 0:14
"I'm Ashamed to Be Myself" – 0:22
"Fuck Wiping!" – 0:18
"7-Up" – 0:06
"Last Words from Satan" – 0:56
Aiheesta muualla

The Mark, Tom, and Travis Show (The Enema Strikes Back!) Discogsissa. (englanniksi)
The Qemists

| The Qemists |
| --- | --- |

 Przystanek Woodstock 2017
Tiedot
Toiminnassa:  2004–
Tyylilaji:  electronica, drum and bass, big beat, elektroninen rock, rap rock
Kotipaikka:  Brighton, Englanti, Yhdistynyt kuningaskunta
Laulukieli:  englanti
Jäsenet:  Bruno Balanta   Oliver Simmons   Liam Black   Dan Arnold   Leon Harris
Entiset jäsenet:  Matt Rose
Levy-yhtiö:  Mastermind Records (2004)   Ninja Tune (2005−2012)   Amazing Record Co. (2015−)   Beat Records (Japani)   FiXT Music (2016−)   (Pohjois-Amerikka)
Aiheesta muualla
Kotisivut
Infobox OKNimi-testi OK: 
The Qemists on brittiläinen elektronista rockia tuottava yhtye Brightonista, Englannista. Yhtye on allekirjoittanut levytyssopimuksen brittiläisen indie-levy-yhtiön Amazing Record Co:n kanssa. Yhtyeellä on myös erillinen levytyssopimus Japanin julkaisuja varten Beat Recordsin kanssa. The Qemistsin jäsenet ilmoittivat helmikuussa 2016 yhtyeen allekirjoittaneen levytyssopimuksen Pohjois-Amerikan julkaisuja varten detroitilaisen levy-yhtiön FiXT Musicin kanssa.
Jäsenet > Nykyiset jäsenet

Bruno Balanta – laulu (MC)
Oliver Simmons – laulu
Liam Black – kitara
Dan Arnold – bassokitara
Leon Harris – rummut
Jäsenet > Entiset jäsenet

Matt Rose – laulu
Diskografia > Studioalbumit

Join the Q (2009)
Spirit in the System (2010)
Warrior Sound (2016)
Diskografia > Kokoelma–albumit

Soundsystem (2011)
Diskografia > Singlet

React (2004)
Summer Son (2004)
Iron Shirt / Let There Be Light (2006)
Stompbox (2007)
Dem Na Like Me (feat. Wiley) (2008)
Lost Weekend (feat. Mike Patton) (2008)
On the Run (feat. Jenna C) (2009)
Drop Audio (feat. I.D.) (2009)
Your Revolution (feat. Matt Rose) (2010)
Hurt Less (feat. Jenna C) (2010)
Renegade (feat. Maxsta & MC I.D) (2010)
Take It Back (feat. Enter Shikari) (2011)
No More (2013)
Run You (2016)
Anger (feat. Kenta Koie of Crossfaith) (2016)
Takeover (Zardonic & The Qemists) (2018)
Crevasse (2019)
Feel Alive (Prolix & The Qemists) (2019)
Deep Scars (3D Stas & The Qemists) (2019)
Diskografia > Remixit

Coldcut – ”Everything Is Under Control” – (2005)
Dr. Octagon – ”Trees” – (2006)
Coldcut – ”True Skool” – (2006)
Backini – ”Radio” – (2006)
Roots Manuva feat. Rodney P – ”Swords In The Dirt” – (2007)
The Count & Sinden feat. Kid Sister – ”Beeper” – (2008)
DJ Kentaro – ”Rainy Day” – (2008)
Coldcut – ”Atomic Moog” – (2008)
Innerpartysystem – ”Die Tonight Live Forever” – (2008)
Enter Shikari – ”No Sleep Tonight” – (2009)
Steve Aoki – ”I’m In The House” – (2010)
The Damned – ”Smash It Up” – (2010)
South Central – ”The Day I Die” – (2011)
In Flames – ”Where The Dead Ships Dwell” – (2011)
DJ Kentaro feat. DJ Krush – ”Kikkake” – (2012)
Hybrid – ”Be Here Now” – (2014)
The Heavy – ”How You Like Me Now?” – (2014)
Crossfaith – ”Kill ’Em All” – (2017)
Diskografia > Muita julkaisuja

Let There Be Light (EP–levyltä Stompbox EP) – (2007)
Lost Weekend (VIP) (EP–levyltä Lost Weekend EP) – (2008)
Dem Na Like Me (VIP) (EP–levyltä Dem Na Like Me EP) – (2008)
Play With Fire (EP–levyltä On The Run EP) – (2009)
Renegade (VIP) (EP–levyltä Renegade EP) – (2010)
Take It Back (VIP) (EP–levyltä Take It Back EP) – (2011)
Dirty Words (VIP) (EP–levyltä Take It Back EP) – (2011)
Diskografia > Muita esiintymisiä

MotorStorm: Pacific Rift – ”Stompbox”, ”On the Run (VIP Mix) / Speed Freak”
Midnight Club: Los Angeles – ”Stompbox”
Pure – ”Stompbox”, ”Drop Audio”
Blur – ”Stompbox (Spor Remix)”, ”On The Run (VIP Mix) / Speed Freak”, ”S.W.A.G”, ”Let There Be Light”, ”Dem Na Like Me (VIP Mix)”
Need for Speed: Undercover – ”Stompbox”, ”Stompbox (Spor Remix)”
SSX – ”Stompbox (Spor Remix)”, ”Lifeline”, ”Bones” ft. Kellermensch
Colin McRae: Dirt 2 – ”Lost Weekend”
Forza Motorsport 3 – ”Lost Weekend”, ”On the Run”, ”S.W.A.G”
MotorStorm: Arctic Edge – ”Lost Weekend”
Need for Speed: Shift – ”Lost Weekend”
Crackdown 2 – ”Dem Na Like Me”, ”Smash It Up (The Qemists Remix)”, ”Affliction”, ”The Demand”
F1 2010 – ”On the Run”
F1 2011 – ”Tropicana”, ”Planet Terror”
Forza Motorsport 4 – ”Take It Back”, ”Dirty Words”, ”Your Revolution”
Need for Speed Rivals – ”No More”
Asphalt 8: Airborne – ”Be Electric”
OlliOlli – ”Society”
Forza Horizon 2 – ”Renegade”
Madden NFL 17 – ”New Design”
Aiheesta muualla

Kuvia tai muita tiedostoja aiheesta The Qemists Wikimedia Commonsissa
Puerto Plata (kaupunki)

| Puerto Plata |
| --- | --- |
 Näkymä kaupunkiin
 vaakuna
 Puerto Plata
 Koordinaatit: 19.79°N, 70.69°W 
Valtio:  Dominikaaninen tasavalta
Provinssi:  Puerto Plata
Pinta-ala:  
 – Kokonaispinta-ala:  503 km²
Korkeus:  8 m
Väkiluku (2019)  (arvio):  164 101
 – Väestötiheys:  326,2 as./km²
Aikavyöhyke:  UTC-4
Infobox OKVirheellinen NIMI-arvo: 
Puerto Plata on samannimisen provinssin pääkaupunki Dominikaanisessa tasavallassa. Se sijaitsee maan pohjoisosassa Atlantin rannalla. Puerto Platan pinta-ala on 503 neliökilometriä, ja väkiluku oli vuoden 2019 arvion mukaan 164 101. Kaupungin sataman kautta kulkee muun muassa kahvia, tupakkaa, banaaneja ja sokeriruokoa. Myös kalastus on tärkeä elinkeino.
Kaupungissa on myös runsaasti turismia. Puerto Platassa sijaitsee muun muassa meripihkamuseo.
Aiheesta muualla

Kuvia tai muita tiedostoja aiheesta Puerto Plata Wikimedia Commonsissa
Rikako Kobayashi

| 0 | 1 | 2 |
| --- | --- | --- |

Henkilötiedot
Koko nimi: Rikako Kobayashi
Syntymäaika: 21. heinäkuuta 1997 (ikä 27)
Syntymäpaikka: Hyogo, Japani
Kansalaisuus: Japani
Pelipaikka: Hyökkääjä
Pituus: 160 cm
Seura
Seura: Nippon TV Beleza
Pelinumero: 11
Seurat
| Vuodet | Seura | O (M) |
| 2016– | Nippon TV Beleza |  |
Maajoukkue
| 2019– | Japani | 7 (2) |
Rikako Kobayashi (s. 21. heinäkuuta 1997) on japanilainen jalkapalloilija. Hän on pelipaikaltaan hyökkääjä. Hän edustaa seuratasolla Nippon TV Belezaa.
Kobayashi oli voittamassa alle 17-vuotiaiden maailmanmestaruutta vuonna 2014 ja teki lopputurnauksen viidessä ottelussaan kaksi maalia. Hän pelasi Japanin naisten maajoukkueessa ensimmäisen kerran helmikuussa 2019. Hän on pelannut seitsemän maaottelua ja tehnyt niissä kaksi maalia. Kobayashi pelasi MM-kilpailuissa 2019 avauskokoonpanossa yhdessä alkulohko-ottelussa ja tuli vaihtopelaajana kentälle yhdessä alkulohko-ottelussa.
Puerto Princesan kansallispuisto

Puerto Princesan kansallispuiston luolaston sisäänkäynti
Puerto Princesan kansallispuisto sijaitsee noin 50 km pohjoiseen Puerto Princesan kaupungista, Palawanin saarella Filippiineillä. Puerto Princesan kaupunginhallinto on hoitanut aluetta vuodesta 1992 ja se liitettiin UNESCOn maailmanperintölistalle vuonna 1999.
Kooltaan kansallispuisto on noin 5 800 hehtaaria. Maasto on kalkkikivikarstimaata ja maan alla virtaa maanalainen joki, joka jatkuu suoraan Etelä-Kiinan mereen. Joen muodostamassa käytävässä on tippukivestä muodostuneita puikkoja ja pylväitä. Osaan jokea vaikuttaa vuorovesi.
Alue on myös tärkeä suojelukohde biodiversiteettinsä takia. Alueella on täysi niin sanottu vuorilta mereen ‑ekosysteemi. Lisäksi siellä sijaitsevat yhdet Aasian tärkeimmistä metsistäselvennä.
Aiheesta muualla

Wikimedia Commonsissa on kuvia tai muita tiedostoja aiheesta .